CELEX: 31999L0025
Language: et
Date: 1999-04-09 00:00:00
Title: Komisjoni direktiiv 1999/25/EÜ, 9. aprill 1999, millega kohandatakse tehnika arenguga nõukogu direktiivi 93/34/EMÜ kahe- või kolmerattaliste mootorsõidukite kohustusliku märgistuse kohtaEMPs kohaldatav tekst.

Tähtis õiguslik teade

|

31999L0025

Euroopa Liidu Teataja L 104 , 21/04/1999 Lk 0019 - 0021

		Komisjoni direktiiv 1999/25/EÜ,9. aprill 1999,millega kohandatakse tehnika arenguga nõukogu direktiivi 93/34/EMÜ kahe- või kolmerattaliste mootorsõidukite kohustusliku märgistuse kohta(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 30. juuni 1992. aasta direktiivi 92/61/EMÜ kahe- või kolmerattaliste mootorsõidukite tüübikinnituse kohta, [1] viimati muudetud Austria, Soome ja Rootsi ühinemisaktiga, eriti selle artiklit 16,võttes arvesse nõukogu 14. juuni 1993. aasta direktiivi 93/34/EMÜ kahe- või kolmerattaliste mootorsõidukite kohustusliku märgistuse kohta, [2] eelkõige selle artiklit 3,ning arvestades, et:(1) direktiiv 93/34/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 92/61/EMÜ; sellest tulenevalt kohaldatakse käesoleva direktiivi suhtes direktiivi 92/61/EMÜ sätteid, mis kehtivad sõiduki süsteemide, osade ja eraldi seadmestike puhul;(2) tehnoloogia areng võimaldab nüüd kohandada nõukogu direktiivi 93/34/EMÜ tehnika arenguga; on vaja selgitada või täiendada asjakohase direktiivi teatavaid sätteid, et tagada tüübikinnitussüsteemi nõuetekohane toimimine;(3) seetõttu on vaja kohandada teatavaid tähiseid ning selgitada nõudeid seoses tähiste ja tähemärkidega, mida tuleb kasutada valmistajasildile kantud kohustuslikus märgistuses;(4) käesolevas direktiivis ettenähtud meetmed on kooskõlas teaduse ja tehnika arenguga kohandamise komitee arvamusega, mis on asutatud nõukogu direktiivi 70/156/EMÜ, [3] viimati muudetud Euroopa Parlamendi ja nõukogu direktiiviga 98/91/EÜ, [4] artikli 13 alusel,ON VASTU VÕTNUD KÄESOLEVA DIREKTIIVI:Artikkel 1Direktiivi 93/34/EMÜ lisa muudetakse kooskõlas käesoleva direktiivi lisaga.Artikkel 21. Alates 1. jaanuarist 2000 ei tohi liikmesriigid kohustusliku märgistusega seotud põhjustel:- keelduda EÜ tüübikinnituse andmisest kahe- või kolmerattalise sõiduki tüübile,- keelata kahe- või kolmerattaliste mootorsõidukite registreerimist, müüki või kasutuselevõtmist,kui kohustuslik märgistus vastab nõukogu direktiivi 93/34/EMÜ (muudetud käesoleva direktiiviga) nõuetele.2. Alates 1. juulist 2000 ei anna liikmesriigid EÜ tüübikinnitust ühelegi kahe- või kolmerattalise mootorsõiduki tüübile kohustusliku märgistusega seotud põhjustel, kui käesoleva direktiiviga muudetud direktiivi 93/34/EMÜ nõuded ei ole täidetud.Artikkel 31. Liikmesriigid võtavad vastu ja avaldavad käesoleva direktiivi täitmiseks vajalikud sätted hiljemalt 31. detsembril 1999. Liikmesriigid teatavad nendest viivitamata komisjonile.Liikmesriigid kohaldavad neid sätteid alates 1. jaanuarist 2000.Kui liikmesriigid need sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.Artikkel 4Käesolev direktiiv jõustub 20. päeval pärast selle avaldamist Euroopa Ühenduste Teatajas.Artikkel 5Käesolev direktiiv on adresseeritud liikmesriikidele.Brüssel, 9. aprill 1999Komisjoni nimelkomisjoni liigeMartin Bangemann[1] EÜT L 225, 10.8.1992, lk 72.[2] EÜT L 188, 29.7.1993, lk 38.[3] EÜT L 42, 23.2.1970, lk 1.[4] EÜT L 11, 16.1.1999, lk 25.--------------------------------------------------LISA1. Punkt 2.1.4 asendatakse järgmisega:"2.1.4. staatiline müratase: … dB(A) … min−1."2. Punkt 3.1.1.2 asendatakse järgmisega:"3.1.1.2. teine osa koosneb kuuest tähemärgist (tähed või numbrid), mis tähistavad sõiduki üldisi karakteristikuid (tüüp, variant ja versioon). Kui tootja ei kasuta ühte või mitut kõnealustest tähemärkidest, tuleb kasutamata kohad täita iga sõiduki tootja valikul tähtede või numbritega."3. Punkt 3.1.2 asendatakse järgmisega:"3.1.2. valmistajatehase tähis peab igal võimalusel olema paigutatud ühele reale. Iga rea alguses ja lõpus peab olema märk, mis ei ole ei araabia number ega ladina suurtäht ning mida ei saa nendega segi ajada.Erandina võib see tehnilistel põhjustel paikneda ka kahel real. Kuid sellisel juhul ei tohi üheski kolmest osast olla tühikuid ning iga rea alguses ja lõpus peab olema märk, mis ei ole ei araabia number ega ladina suurtäht ning mida ei saa nendega segi ajada.Kõnealuse märgi võib asetada ka kolme ühel real paikneva osa vahele (punkt 3.1.1).Tähemärkide vahel ei tohi olla tühikuid."--------------------------------------------------